stanford-oval/wikipedia huggingface dataset:
กรภพ จันทร์เจริญ
แหล่งข้อมูลอื่น

กรภพ จันทร์เจริญ ที่อินสตาแกรม
ท่าอากาศยานหลวงน้ำทา

ท่าอากาศยานหลวงน้ำทา (IATA: LXG, ICAO: VLLN) เป็นท่าอากาศยานในประเทศลาว ตั้งอยู่ 6 กิโลเมตรทางใต้ของเมืองหลวงน้ำทา
ท่าอากาศยานถูกปิดลงระหว่างปี 2006 และ 2008 สำหรับการปรับปรุงที่ยื่นออกมาจากรันเวย์ 1,200 เมตรถึง 1,600 เมตรที่ช่วยให้เครื่องบินขนาดใหญ่เช่น  เอทีอาร์ 72 ที่จะใช้สนามบินและสร้างใหม่ 700 ตร.ม. อาคารผู้โดยสาร
สายการบินและสถานที่ท่องเที่ยว

| สายการบิน | จุดหมายปลายทาง   |
| --- | --- |
การบินลาว: เวียงจันทน์ กฎบัตรตามฤดูกาล: ไชยบุรี
การเชื่อมโยงภายนอก

วิกิมีเดียคอมมอนส์มีสื่อเกี่ยวกับ Louangnamtha Airport
Airport information for VLLN at World Aero Data. Data current as of October 2006.
Airport information at Great Circle Mapper
| ด ค ก ท่าอากาศยานในประเทศลาว |
| --- | --- |
นานาชาติ:  อัตตะปือ  หลวงพระบาง  ปากเซ  สุวรรณเขต  เวียงจันทน์-วัตไต  บ่อแก้ว 
ภายในประเทศ:  ห้วยทราย  เกาะโขง  หลวงน้ำทา  เมืองไชย-อุดมไชย  โพนสุวรรณ-เชียงขวาง  สาระวัน  ซำเหนือ  สุวรรณเขต  ไชยบุรี  ท่าแขก
ประจวบ ฤกษ์ยามดี

| ประจวบ  ฤกษ์ยามดี |
| --- | --- |
เกิด: 15 มิถุนายน พ.ศ. 2476 ประจวบ  ฤกษ์ยามดี จังหวัดพระนคร ประเทศสยาม
เสียชีวิต: 11 พฤษภาคม พ.ศ. 2559 (82 ปี) จังหวัดฉะเชิงเทรา ประเทศไทย
อาชีพ: นักแสดง
ปีที่แสดง: พ.ศ. 2498 - 2532 (34 ปี)
พระสุรัสวดี: พ.ศ. 2500 - รักริษยา  พ.ศ. 2504 - มือโจร
ชมรมวิจารณ์บันเทิง: พ.ศ. 2547 - รางวัลเกียรติคุณแห่งความสำเร็จ
ประจวบ  ฤกษ์ยามดี  ชื่อเล่น น้อย (15 มิถุนายน พ.ศ. 2476 - 11 พฤษภาคม พ.ศ. 2559) เป็นนักแสดงชาวไทย ฉายา ดาวร้ายผู้น่ารัก ที่ผู้ชมคุ้นเคยกับบทบาทผู้ช่วยพระเอก-นางเอก หรือผู้ร้ายที่มักกลับใจมาช่วยฝ่ายพระเอกในตอนท้าย ที่มีผลงานบทสมทบในภาพยนตร์ไทยจำนวนมากกว่าร้อยเรื่อง มักรับบทพระรองคู่พระเอก อย่าง มิตร  ชัยบัญชา  และสมบัติ  เมทะนี และยังเป็นดาวร้ายเจ้าของรางวัล 2 ตุ๊กตาทอง
ประวัติ

ประจวบ ฤกษ์ยามดี เป็นบุตรคนสุดท้อง เป็นน้องชายของ ยุวนุช ฤกษ์ยามดี ดาราละครเวทีชื่อดังในอดีตและประจวบยังเป็นน้องภรรยาของผู้กำกับภาพยนตร์ ทวี ณ บางช้าง หรือครูมารุต เริ่มเข้าสู่วงการบันเทิงด้วยการทำงานอยู่ในโรงถ่ายหนุมานภาพยนตร์ของ รัตน์ เปสตันยี ต่อมาได้เริ่มต้นในวงการบันเทิงด้วยการแนะนำจากครูมารุต ผู้กำกับมือดีซึ่งเป็นพี่เขยของเขาเอง ได้แสดงในภาพยนตร์เรื่องแรก ชั่วฟ้าดินสลาย (2498) รับบทเป็น ทิพย์ และภาพยนตร์ที่โด่งดังเป็นที่รู้จักของแฟน ๆ มากที่สุดได้แก่เรื่อง รักริษยา (2501) กำกับโดย มารุต ได้แจ้งเกิดในบทดาวร้ายจากเรื่องนี้และได้ตุ๊กตาทองจากภาพยนตร์เรื่องนี้ในปี พ.ศ. 2500 ผลงานเด่นอื่น ๆ เช่น มือโจร (2504), พสุธาที่ข้ารัก (2504), พระเจ้าอชาตศัตรู (2504), จำเลยรัก (2506), ดวงตาสวรรค์ (2507), มนต์รักลูกทุ่ง (2513), เพชรพระอุมา (2514) เป็นต้น
ประจวบ ฤกษ์ยามดีได้รับรางวัลตุ๊กตาทองจากภาพยนตร์เรื่อง รักริษยา (2501) และ มือโจร (2504) และได้รับรางวัลเกียรติคุณแห่งความสำเร็จ ในงานรางวัลภาพยนตร์ไทย ชมรมวิจารณ์บันเทิง ครั้งที่ 13 จัดโดยชมรมวิจารณ์บันเทิง ในปี พ.ศ. 2547
ช่วงบั้นปลายชีวิต ประจวบ ฤกษ์ยามดี อาศัยที่รองเมือง ซอย 5 ปทุมวัน กรุงเทพฯ และถึงแก่กรรมด้วยอุบัติเหตุพลัดตกต้นไม้ที่บ้านพักในจังหวัดฉะเชิงเทรา เมื่อวันที่ 11 พฤษภาคม พ.ศ. 2559 สิริอายุ 83 ปี มีพิธีฌาปนกิจศพเมื่อวันที่ 17 พฤษภาคม พ.ศ. 2559 ณ วัดเสมียนนารี
รางวัลเกียรติยศ

รางวัลตุ๊กตาทอง เรื่อง รักริษยา (2501)
รางวัลตุ๊กตาทอง เรื่อง มือโจร (2504)
รางวัลชมรมวิจารณ์บันเทิง รางวัลเกียรติคุณแห่งความสำเร็จ
ผลงานละครโทรทัศน์

สกาวเดือน (2521)
น้ำเซาะทราย (2522)
แกรมมี่ อาร์เอส คอนเสิร์ตส

| --- | --- |
คอนเสิร์ตชุดไตรภาคโดยศิลปินจากจีเอ็มเอ็ม แกรมมี่ และอาร์เอส
สถานที่จัด: อิมแพ็ค อารีน่า เมืองทองธานี
วันเริ่มต้นการแสดง: ครั้งที่ 1 : 29 กรกฎาคม พ.ศ. 2566
ทีมโปรดิวเซอร์: กิจการร่วมค้า อะครอส เดอะ ยูนิเวิร์ส โปรเจค โดยจีเอ็มเอ็ม มิวสิค (ในเครือจีเอ็มเอ็ม แกรมมี่) และอาร์เอส มิวสิค (ในเครืออาร์เอส)
แกรมมี่ อาร์เอส คอนเสิร์ตส (อังกฤษ: Grammy RS Concerts) เป็นคอนเสิร์ตชุดที่จัดขึ้นร่วมกันเป็นครั้งแรกของบริษัทประกอบธุรกิจเพลงขนาดใหญ่ของประเทศไทยทั้ง 2 บริษัท คือบริษัท จีเอ็มเอ็ม แกรมมี่ จำกัด (มหาชน) และบริษัท อาร์เอส จำกัด (มหาชน) ซึ่งลงทุนร่วมกันในนามกิจการร่วมค้า อะครอส เดอะ ยูนิเวิร์ส (อังกฤษ: Across The Universe) แต่ต่อมาทั้ง 2 ฝ่าย ได้ให้บริษัทย่อยที่ประกอบธุรกิจดนตรีโดยตรง คือ บริษัท จีเอ็มเอ็ม มิวสิค จำกัด (มหาชน) และ บริษัท อาร์เอส มิวสิค จำกัด เป็นผู้ร่วมทุนแทนในนามกิจการร่วมค้า อะครอส เดอะ ยูนิเวิร์ส โปรเจค (อังกฤษ: Across The Universe Project) โดยมีแผนจัดคอนเสิร์ตอย่างต่อเนื่องเป็นระยะเวลา 3 ปี ตั้งแต่ปี พ.ศ. 2566 – 2568 และทุกคอนเสิร์ตจัดแสดงที่อิมแพ็ค อารีน่า เมืองทองธานี รวมถึงเผยแพร่ย้อนหลังทางแอมะซอนไพรม์วิดีโอ
รายชื่อคอนเสิร์ต

| ปี | วันที่แสดง | ชื่อคอนเสิร์ต | สถานที่แสดง | จำนวนรอบ | ครีเอทีฟ |
| --- | --- | --- | --- | --- | --- |
| พ.ศ. 2566 | 29-30 กรกฎาคม | ไนน์ตีส์เวอร์ซารี (90's Versary) | อิมแพ็ค อารีน่า เมืองทองธานี | 2 | ไอเดีย แฟค |
| พ.ศ. 2566 | 9-10 กันยายน | ทูเคเซเลเบรชัน (2K Celebration) | อิมแพ็ค อารีน่า เมืองทองธานี | 2 | ไอเดีย แฟค |
| พ.ศ. 2566 | 28-29 ตุลาคม | ฮิตฮันเดรด (HIT100) | อิมแพ็ค อารีน่า เมืองทองธานี | 2 | เกย์เรย์ |
| พ.ศ. 2567 | 11-12 พฤษภาคม | ฮิตฮันเดรด วอลุม ทู (HIT100 Vol. 2) | อิมแพ็ค อารีน่า เมืองทองธานี | 2 | เกย์เรย์ |
| พ.ศ. 2567 | 26 ตุลาคม | แดนซ์อารีน่า (Dance Arena) | อิมแพ็ค อารีน่า เมืองทองธานี | 1 | ไอเดีย แฟค |
รายชื่อคอนเสิร์ต > พ.ศ. 2566 > ไนน์ตีส์เวอร์ซารี

ไทยประกันชีวิต พรีเซนท์ส แกรมมี่ อาร์เอส ไนน์ตีส์เวอร์ซารี คอนเสิร์ต (อังกฤษ: ไทยประกันชีวิต Presents Grammy X RS : 90's Versary Concert) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งแรก โดยรวบรวมบทเพลงและศิลปินที่มีชื่อเสียงในยุค 90 ของทั้ง 2 ค่ายเพลงมาทำการแสดงบนเวทีเดียวกัน จัดแสดงเมื่อวันที่ 29-30 กรกฎาคม พ.ศ. 2566 โดยบัตรการแสดงจำหน่ายหมดทุกที่นั่งตั้งแต่วันเปิดจำหน่ายบัตรวันแรก คิดเป็นยอดผู้ชมจำนวน 20,000 คน เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 7 กันยายน ปีเดียวกัน
รายชื่อคอนเสิร์ต > พ.ศ. 2566 > ไนน์ตีส์เวอร์ซารี > รายชื่อศิลปิน

| 0 | 1 | 2 |
| --- | --- | --- |
|  จีเอ็มเอ็ม แกรมมี่ เจตริน วรรธนะสิน  คริสติน่า อากีล่าร์  ใหม่ เจริญปุระ  ปฏิภาณ ปฐวีกานต์  มาช่า วัฒนพานิช  ทาทา ยัง  นัท มีเรีย  นิโคล เทริโอ |  อาร์เอส ทัช ณ ตะกั่วทุ่ง  สมชาย เข็มกลัด  เรืองศักดิ์ ลอยชูศักดิ์  ลิฟท์-ออย สุพจน์ จันทร์เจริญ  ธนา สุทธิกมล  แร็พเตอร์ จอนนี่ อันวา  หลุยส์ สก๊อต  สุทธิดา เกษมสันต์ ณ อยุธยา  ปกรณ์ ลัม |  ศิลปินในคอนเสิร์ต "ไนน์ตีส์เวอร์ซารี"   |
รายชื่อคอนเสิร์ต > พ.ศ. 2566 > ทูเคเซเลเบรชัน

ไทยประกันชีวิต พรีเซนท์ส แกรมมี่ อาร์เอส ทูเคเซเลเบรชัน คอนเสิร์ต (อังกฤษ: ไทยประกันชีวิต Presents Grammy X RS : 2K Celebration Concert) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 2 โดยรวบรวมบทเพลงและศิลปินที่มีชื่อเสียงในยุค Y2K คือยุค 2000 ของทั้ง 2 ค่ายเพลงมาทำการแสดงบนเวทีเดียวกัน จัดแสดงในวันที่ 9-10 กันยายน พ.ศ. 2566 เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 26 ตุลาคม ปีเดียวกัน
รายชื่อคอนเสิร์ต > พ.ศ. 2566 > ทูเคเซเลเบรชัน > รายชื่อศิลปิน

| --- | --- |
 จีเอ็มเอ็ม แกรมมี่ 2002 ราตรี แคทรียา อิงลิช  รฐา โพธิ์งาม  ไชน่า ดอลส์ ไพลิน รัตนแสงเสถียร  สุภัชญา ลัทธิโสภณกุล  เจนนิเฟอร์ โปลิตานนท์ (รับเชิญ)  นาวิน เยาวพลกุล  ซาซ่า พิมพ์มาดา บริรักษ์ศุภกร  พิมรา เจริญภักดี  จรีนา สิริสิงห  คูณสามซูเปอร์แก๊งค์ คณิตกุล เนตรบุตร  ธิติมา ประทุมทิพย์  สืบสกล สืบสหการ  สืบสกุล สืบสหการ  ผลิตโชค อายนบุตร  ศรัณยู วินัยพานิช  พิชญะ นิธิไพศาลกุล  ชินวุฒ อินทรคูสิน:  อาร์เอส บาซู เดบาร่าห์ ซี  กวินพนธ์ พาณิชย์พงส์  สุรเดช ทับทิมใส  นภัสสร บุรณศิริ  อนัน อันวา  แดน-บีม วรเวช ดานุวงศ์  กวี ตันจรารักษ์  ศรัณย์รัชต์ ดีน  ศกลรัตน์ วรอุไร  เกิร์ลลีเบอร์รี วนิดา เติมธนาภรณ์  ปิยา พงศ์กุลภา  มนัญญา ลิ่มเสถียร  ภัสสณันฐ์ สุนทรฐิติ  เฟย์ ฟาง แก้ว พรปวีณ์ นีระสิงห์  ธนันต์ธรญ์ นีระสิงห์  จริญญา ศิริมงคลสกุล  เนโกะ จัมพ์ วรัฐฐา อิมราพร  ชรัฐฐา อิมราพร  ปัญญริสา เธียรประสิทธิ์  แซนด์-แบงค์ (รับเชิญ) พิศุทธิ์ นิธิไพศาลกุล  พิเศษ นิธิไพศาลกุล
รายชื่อคอนเสิร์ต > พ.ศ. 2566 > ฮิตฮันเดรด

ไทยประกันชีวิต พรีเซนท์ส แกรมมี่ อาร์เอส คอนเสิร์ตส ฮิตฮันเดรด (อังกฤษ: ไทยประกันชีวิต Presents Grammy RS Concerts HIT100) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 3 โดยรวบรวมบทเพลงที่มีชื่อเสียงของศิลปินในยุค 90 และยุค 2000 จากทั้ง 2 ค่ายเพลง รวมจำนวน 100 เพลง มาทำการแสดงบนเวทีเดียวกัน จัดแสดงในวันที่ 28-29 ตุลาคม พ.ศ. 2566 โดยบัตรการแสดงจำหน่ายหมดทุกที่นั่ง เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 14 ธันวาคม ปีเดียวกัน
รายชื่อคอนเสิร์ต > พ.ศ. 2566 > ฮิตฮันเดรด > รายชื่อศิลปิน

| 0 | 1 | 2 |
| --- | --- | --- |
|  จีเอ็มเอ็ม แกรมมี่ เสาวลักษณ์ ลีละบุตร  สุนิตา ลีติกุล  สำราญ ช่วยจำแนก  ธนาวุฒิ ชวธนาวรกุล  ปรีติ บารมีอนันต์  ณพสิน แสงสุวรรณ  ปองศักดิ์ รัตนพงษ์  นิว จิ๋ว นภัสสร ภูธรใจ  ปิยนุช เสือจงพรู  ปองกูล สืบซึ้ง  ปีเตอร์ คอร์ป ไดเรนดัล  ชวิน จิตรสมบูรณ์  กรภพ จันทร์เจริญ |  มีผลงานเด่นกับทั้ง 2 ค่าย ธนพล อินทฤทธิ์ |  อาร์เอส เรืองศักดิ์ ลอยชูศักดิ์  ปกรณ์ ลัม  พัชริดา วัฒนา  ธนพร แวกประยูร  ธรรพ์ณธร ปาลกะวงศ์ ณ อยุธยา  พันกร บุณยะจินดา  ศรัณย์รัชต์ ดีน  ศรราม เทพพิทักษ์  จิตรกร บุญสอน   |
รายชื่อคอนเสิร์ต > พ.ศ. 2567 > ฮิตฮันเดรด วอลุม ทู

ไทยประกันชีวิต พรีเซนท์ส แกรมมี่ อาร์เอส คอนเสิร์ตส ฮิตฮันเดรด วอลุม ทู (อังกฤษ: ไทยประกันชีวิต Presents Grammy RS Concerts HIT100 Vol.2) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 4 โดยรวบรวมบทเพลงที่มีชื่อเสียงของศิลปินในยุค 90 และยุค 2000 จากทั้ง 2 ค่ายเพลง รวมจำนวน 100 เพลง มาทำการแสดงบนเวทีเดียวกันเป็นครั้งที่ 2 แต่แตกต่างจากครั้งแรกตรงที่มีการแบ่งชุดศิลปินออกเป็น 5 ชุด จัดแสดงในวันที่ 11-12 พฤษภาคม พ.ศ. 2567
รายชื่อคอนเสิร์ต > พ.ศ. 2567 > ฮิตฮันเดรด วอลุม ทู > รายชื่อศิลปิน

| ชื่อชุดศิลปิน | รายชื่อศิลปิน> จีเอ็มเอ็ม แกรมมี่ | รายชื่อศิลปิน> มีผลงานเด่นกับทั้ง 2 ค่าย | รายชื่อศิลปิน> อาร์เอส |
| --- | --- | --- | --- |
| Rock 90’s | เกษม วงศ์สรรคกร อานนท์ สายแสงจันทร์ อัมรินทร์ นิติพน จิรศักดิ์ ปานพุ่ม อชิตะ ปราโมช ณ อยุธยา | ธนพล อินทฤทธิ์ | ปฐมพงศ์ สมบัติพิบูลย์ พิสุทธิ์ ทรัพย์วิจิตร อนุวรรตน์ ทับวัง |
| 90’s Gentlemen | ทรงสิทธิ์ รุ่งนพคุณศรี อนุวัฒน์ สงวนศักดิ์ภักดี ชวิน จิตรสมบูรณ์ | — | สบชัย ไกรยูรเสน |
| Mother Battle | สุนิตา ลีติกุล ปนัดดา เรืองวุฒิ | — | ธนพร แวกประยูร |
| Fire Featuring | ปองศักดิ์ รัตนพงษ์ | — | ปัญญริสา เธียรประสิทธิ์ |
| Rock So Bad Sad So Hit | กรภพ จันทร์เจริญ พลพล พลกองเส็ง วรกาญจน์ โรจนวัชร | — | จิตรกร บุญสอน เชษฐา ฉายาช่าง ณัฐหทัย แสงเพชร |
รายชื่อคอนเสิร์ต > พ.ศ. 2567 > แดนซ์อารีน่า

ไทยประกันชีวิต พรีเซนท์ส แดนซ์อารีน่า แกรมมี่ อาร์เอส คอนเสิร์ตส (อังกฤษ: ไทยประกันชีวิต Presents Dance Arena Grammy RS Concerts) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 5 โดยรวบรวมบทเพลงเต้น เพลงจังหวะเร็ว สนุกสนาน จากทั้ง 2 ค่ายเพลง มาทำการแสดงบนเวทีเดียวกัน จัดแสดงในวันที่ 26 ตุลาคม พ.ศ. 2567 เพียงรอบเดียว โดยบัตรการแสดงจำหน่ายหมดทุกที่นั่ง
รายชื่อคอนเสิร์ต > พ.ศ. 2567 > แดนซ์อารีน่า > รายชื่อศิลปิน

| --- | --- |
 จีเอ็มเอ็ม แกรมมี่ เจตริน วรรธนะสิน  คริสติน่า อากีล่าร์  นัท มีเรีย  ทาทา ยัง  2002 ราตรี ไชน่า ดอลส์ ไพลิน รัตนแสงเสถียร  สุภัชญา ลัทธิโสภณกุล  แคทรียา อิงลิช  รฐา โพธิ์งาม  ภัครมัย โปตระนันท์  ศรัณยู วินัยพานิช  ชินวุฒ อินทรคูสิน  หญิงลี ศรีจุมพล:  อาร์เอส ทัช ณ ตะกั่วทุ่ง  สมชาย เข็มกลัด  เรืองศักดิ์ ลอยชูศักดิ์  ลิฟท์-ออย สุพจน์ จันทร์เจริญ  ธนา สุทธิกมล  ปกรณ์ ลัม  อนัน อันวา  บาซู เดบาร่าห์ ซี  กวินพนธ์ พาณิชย์พงส์  สุรเดช ทับทิมใส  เกิร์ลลีเบอร์รี วนิดา เติมธนาภรณ์  ปิยา พงศ์กุลภา  มนัญญา ลิ่มเสถียร  ภัสสณันฐ์ สุนทรฐิติ  สุธีวัน กุญชร
สิ่งสืบเนื่อง

จากความสำเร็จของคอนเสิร์ตที่จัดขึ้นทำให้ในปี พ.ศ. 2567 ได้มีการต่อยอดด้วยการออกแผ่นเสียงรวมเพลงฮิตของ 2 ศิลปินจากทั้ง 2 ค่ายแบบถูกลิขสิทธิ์เป็นครั้งแรกในอัลบั้มโปรเจคพิเศษ ในรูปแบบ Vinyl Limited Edition บ็อกซ์เซ็ท 2 แผ่น (แบ่งเป็นแกรมมี่ 1 แผ่นแผ่นละ 10 เพลง และอาร์เอส 1 แผ่นแผ่นละ 10 เพลง) จัดจำหน่ายโดย GMM Music Store ภายใต้ชื่อ Grammy × RS Best Hits โดยเบื้องต้นมี 2 เซ็ท ได้แก่ Grammy × RS Best Hits BEAU * PARN (โบ สุนิตา x ปาน ธนพร) และ Grammy × RS Best Hits MOS * TAO (มอส ปฏิภาณ x เต๋า สมชาย เข็มกลัด)
ดูเพิ่ม

จีเอ็มเอ็ม แกรมมี่
จีเอ็มเอ็ม มิวสิค
รายชื่อคอนเสิร์ตจีเอ็มเอ็ม แกรมมี่
อาร์เอส
อาร์เอส มิวสิค
รายชื่อคอนเสิร์ตอาร์เอส
แหล่งข้อมูลอื่น

Grammy RS Concerts ที่เฟซบุ๊ก
GRAMMY RS CONCERTS ที่เอกซ์ (ทวิตเตอร์)
GRAMMY RS CONCERTS ที่อินสตาแกรม
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานกรรมการ/ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
ภาพบรรยากาศคอนเสิร์ต ฮิตฮันเดรด วอลุม ทู
งานฟุตบอลประเพณีธรรมศาสตร์–จุฬาฯ ครั้งที่ 75

งานฟุตบอลประเพณีธรรมศาสตร์–จุฬาฯ ครั้งที่ 75 เป็นงานฟุตบอลประเพณีจุฬาฯ–ธรรมศาสตร์ ที่จัดขึ้นเป็นครั้งที่ 75 และเป็นการจัดงานดังกล่าวครั้งแรกหลังจากงดเว้นไปเป็นระยะเวลา 5 ปี (หากไม่นับฟุตบอลสานสัมพันธ์จุฬาฯ–ธรรมศาสตร์ พ.ศ. 2567 ที่เป็นการแข่งขันของนิสิตและนักศึกษาในรุ่นปัจจุบันของทั้ง 2 มหาวิทยาลัย) เนื่องจากการระบาดทั่วของโควิด-19 ในประเทศไทย หลังจากจัดงานครั้งล่าสุดในงานฟุตบอลประเพณีจุฬาฯ–ธรรมศาสตร์ ครั้งที่ 74 เมื่อปี พ.ศ. 2563 โดยในครั้งนี้ มหาวิทยาลัยธรรมศาสตร์ เป็นเจ้าภาพจัดการแข่งขัน พบกับจุฬาลงกรณ์มหาวิทยาลัย จัดการแข่งขันเมื่อวันที่ 15 กุมภาพันธ์ พ.ศ. 2568 ที่สนามศุภชลาศัย ในกรุงเทพมหานคร
ในงานนี้ แพทองธาร ชินวัตร นายกรัฐมนตรี ในฐานะนิสิตเก่าคณะรัฐศาสตร์ จุฬาลงกรณ์มหาวิทยาลัย ได้เดินทางร่วมชมการแข่งขันเป็นเวลาประมาณหนึ่งชั่วโมง นับเป็นนายกรัฐมนตรีไทยคนแรกที่เข้าร่วมชมการแข่งขันดังกล่าวระหว่างดำรงตำแหน่ง
กิจกรรม

งานฟุตบอลประเพณีธรรมศาสตร์–จุฬาฯ ครั้งที่ 75 จัดขึ้นภายใต้แนวคิดหลัก "Dawn of Memory" โดยทั้งสองมหาวิทยาลัยได้นำมาตีความในมุมมองของตน โดยมหาวิทยาลัยธรรมศาสตร์ตีความเป็นแนวคิด "ความทรงจำในวันใหม่" และจุฬาลงกรณ์มหาวิทยาลัยตีความเป็นแนวคิด "The time of tapestry อดีต อนาคต ของปัจจุบัน" โดยมีกิจกรรม ดังนี้
การแปรอักษร โดยใช้นิสิตนักศึกษาแปรอักษรจริง เน้นเนื้อหาบอกเล่าถึงเรื่องราวของสังคม
ขบวนพาเหรด ซึ่งจัดทำอุปกรณ์ขึ้นใหม่ทั้งหมดทดแทนอุปกรณ์เดิมที่ชำรุดทรุดโทรมลง ประกอบด้วยขบวนดังนี้
ขบวนพระเกี้ยว (จุฬาลงกรณ์มหาวิทยาลัย)
ขบวนธรรมจักร (มหาวิทยาลัยธรรมศาสตร์)
ขบวนเฉลิมพระเกียรติ
ขบวนล้อการเมือง
และขบวนสะท้อนสังคม
คอนเสิร์ตจากศิลปินที่มีชื่อเสียง
วง MEAN (จุฬาลงกรณ์มหาวิทยาลัย)
วง Tilly Birds (มหาวิทยาลัยธรรมศาสตร์)
องค์กร

งานฟุตบอลประเพณีธรรมศาสตร์–จุฬาฯ ครั้งที่ 75 มีองค์กรที่ร่วมสร้างสรรค์ความสนุกในการกลับมาในรอบ 5 ปี ดังนี้
ฝั่งทีมเหย้าธรรมศาสตร์ มาในธีมประชาสัมพันธ์ Power of number five (5) นำทัพยิ่งใหญ่ ได้แก่
ชุมนุมเชียร์แห่งมหาวิทยาลัยธรรมศาสตร์
กองสันทนาการแห่งมหาวิทยาลัยธรรมศาสตร์
TU Cheerleader หรือ เชียร์ลีดเดอร์แห่งมหาวิทยาลัยธรรมศาสตร์ รุ่นที่ 75
TU Ambassador หรือ ฑูตกิจกรรมบำเพ็ญประโยชน์แห่งมหาวิทยาลัยธรรมศาสตร์ (ผู้อัญเชิญฯ และ ดรัมเมเยอร์)
Higher Level หรือ ชุมนุมเต้นแห่งมหาวิทยาลัยธรรมศาสตร์
ฝั่งทีมเยือนจุฬาฯ มาในธีมประชาสัมพันธ์ สแตนด์จุฬาสนุกมาก นำทัพอย่างจัดเต็ม ได้แก่
เฟ-ริซ ธัญวุฒิ วงษ์สกุล และ สองแคว สุจิต สมเวท ประธานเชียร์ประจำงานฟุตบอลประเพณีธรรมศาสตร์-จุฬา ครั้งที่ 75
CU Cheerleader หรือ ผู้นำเชียร์แห่งจุฬาลงกรณ์มหาวิทยาลัย รุ่นที่ 75
Chulakatakorn หรือ คฑากรแห่งจุฬาลงกรณ์มหาวิทยาลัย รุ่นที่ 17
CU Dance club หรือ ชมรมเต้นแห่งจุฬาลงกรณ์มหาวิทยาลัย รุ่นที่ 4
CU Pompom รุ่นที่ 2
Chula Colorguard รุ่นที่ 2
กองสันทนาการแห่งจุฬาลงกรณ์มหาวิทยาลัย รุ่นที่ 1
การถ่ายทอดสด

ช่อง 9 เอ็มคอตเอชดี (ตั้งแต่เวลา 15:30 น.)
การแข่งขัน

15 กุมภาพันธ์ พ.ศ. 2568
15:40
| ธรรมศาสตร์ | 2–1 | จุฬาลงกรณ์ |
| --- | --- | --- |
|  ศิวกรณ์  22'  กานต์นรินทร์  30' | รายงาน | อาทิตย์  90+5' |
ผู้ตัดสิน: ต่อพงษ์ สมสิงห์ (ไทย)
กัชเบล

| --- | --- |
กัชเบล
金色のガッシュ!!
ชื่อภาษาอังกฤษ: Zatch Bell!
แนว: แอ็กชัน, ผจญภัย, ตลก, แฟนตาซี
มังงะ
คนจิกิ โนะ กัช!!
เขียนโดย: มาโคโตะ ไรคุ
สำนักพิมพ์: โชงะกุกัง โคดันฉะ คราเคนคอมิคส์
สำนักพิมพ์ภาคภาษาไทย: สยามอินเตอร์คอมิกส์
ในเครือ: โชเน็นซันเดย์คอมิคส์ โคดันฉะมังงะบุงโกะ โคดันฉะแพล็ตตินาคอมิคส์ คราเคนคอมิคส์
นิตยสาร: โชเน็นซันเดย์
กลุ่มเป้าหมาย: เด็ก
วางจำหน่ายตั้งแต่: ค.ศ. 2001 – ค.ศ. 2008
จำนวนเล่ม: 33 เล่ม (ทังโกบง) 16 เล่ม (บุงโกบัง / เร็นคะบัง / ฉบับสมบูรณ์)
มังงะ
คนจิกิ โนะ กัช!! 2
เขียนโดย: มาโคโตะ ไรคุ
สำนักพิมพ์: คราเคนคอมิคส์
สำนักพิมพ์ภาคภาษาไทย: สยามอินเตอร์คอมิกส์
วางจำหน่ายตั้งแต่: 14 มีนาคม ค.ศ. 2023 – ปัจจุบัน
จำนวนเล่ม: 4 เล่ม
อนิเมะโทรทัศน์
คนจิกิ โนะ กัชเบล!!
กำกับโดย: เท็ตสึจิ นากามูระ ยูคิโอะ ไคซาวะ
สตูดิโอ: โตเอแอนิเมชัน
เครือข่าย:  ฟูจิทีวี
เครือข่ายภาษาไทย:  โมเดิร์นไนน์ทีวี
ฉาย:  6 เมษายน ค.ศ. 2003  –  26 มีนาคม ค.ศ. 2006
ตอน: 150 ตอน
กัชเบล หรือ คนจิกิ โนะ กัช!! (ญี่ปุ่น: 金色のガッシュ!!; โรมาจิ: Konjiki no Gasshu!!) เป็นมังงะ ที่เขียนโดย มาโคโตะ ไรคุ เริ่มลงตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงะกุกัง เมื่อปี พ.ศ. 2544 และได้ทำฉบับรวมเล่มเมื่อปี พ.ศ. 2545 อีกทั้งได้รับรางวัลการ์ตูนยอดเยี่ยมของสำนักพิมพ์โชงะกุกัง ครั้งที่ 48
ต่อมาได้ถูกทำรูปแบบอนิเมะทางโทรทัศน์โดยใช้ชื่อเรื่องว่า คนจิกิ โนะ กัชเบล!! (ญี่ปุ่น: 金色のガッシュベル!!; โรมาจิ: Konjiki no Gasshu Beru!!) ผลิตโดยโตเอะอนิเมชัน และยังได้มีการตีพิมพ์ในนิตยสารการ์ตูนสำหรับเด็กประถม โคโรโคโรคอมิก โดยใช้ชื่อเรื่องเดียวกันกับฉบับอนิเมะทางโทรทัศน์และนิตยสารการ์ตูนผู้หญิง Ciao ในรูปแบบมังงะ 4 ช่อง นอกจากนี้ยังถูกสร้างเป็นวิดีโอเกมและเกมการ์ดออกมาจำหน่ายอีกมากมาย
อย่างไรก็ตามได้มีการตีพิมพ์ใหม่โดยทำในรูปแบบโคดันฉะมังงะบุงโกะ มีจำนวนเล่มทั้งหมด 16 วางจำหน่ายภายใต้สังกัดสำนักพิมพ์โคดันชะ เมื่อวันที่ 9 มีนาคม ค.ศ. 2011 และในปีเดียวกันได้มีการทำตอนพิเศษเรื่องสั้นตอนใหม่ลงทางนิตยาสารโซเน็นแม็กกาซีนฉบับพิเศษ เล่มที่ 4
และเมื่อวันที่ 14 มีนาคม ค.ศ. 2023 ได้ทำมังงะภาคต่อโดยใช้ชื่อว่า คนจิกิ โนะ กัช!! 2 (ญี่ปุ่น: 金色のガッシュ!!2; โรมาจิ: Konjiki no Gasshu!! Tsū) โดยวางจำหน่ายในรูปแบบหนังสืออิเล็กทรอนิกส์ และมีมังงะรวมเล่มเข้ามา ซึ่งตีพิมพ์และจัดจำหน่ายโดยสำนักพิมพ์คราเคนคอมิคส์
ในประเทศไทย กัชเบล ฉบับหนังสือการ์ตูน ใช้ชื่อเรื่องว่า กั๊ช!! ได้ลิขสิทธิ์ตีพิมพ์โดยสยามอินเตอร์คอมิกส์
เนื้อเรื่อง > คนจิกิ โนะ กัช!!

ทากามิเนะ คิโยมาโระ นักเรียนมัธยมต้นชั้นปี 2 ของโรงเรียนมัธยมต้นโมจิโนคิ อัจฉริยะแต่เนื่องจากความอิจฉาของคนรอบข้าง เขาจึงไม่สามารถเข้าเรียนและอยู่สังคมกับในโรงเรียนได้ และใช้ชีวิตซ้ำซากและหดหู่ วันนึงพ่อของเขา ทากามิเนะ เซย์ทาโร่ ได้พบเด็กชายคนหนึ่งชื่อ กัชเบล จากป่าในประเทศอังกฤษ จึงช่วยเหลือ ซึ่งภายหลังจากที่กัชที่ความจำเสื่อมจึงอยากตอบแทน จึงถูกสั่งเป็นของขวัญวันเกิด คือไปเป็นพี่เลี้ยงกับคอยไปดูแลคิโยมาโระ เพื่ออบรมสั่งสอนให้หาเพื่อนได้ กับให้คิโยมาโระสืบหาเบาะแสจากหนังสือของกัชที่มีตัวอักษรปริศนาที่มีแต่ตัวเองที่อ่านออกเท่านั้น
ตัวละคร

ดูเพิ่ม: รายชื่อตัวละครในกัชเบล
อนิเมะ

กัชเบล ได้ถูกทำในรูปแบบอนิเมะทางโทรทัศน์โดยใช้ชื่อเรื่องว่า คนจิกิ โนะ กัชเบล!! (ญี่ปุ่น: 金色のガッシュベル!!; โรมาจิ: Konjiki no Gasshu Beru!!) ออกอากาศครั้งแรกเมื่อวันที่ 6 เมษายน ค.ศ. 2003 จนถึงวันที่ 26 มีนาคม ค.ศ. 2006 มีจำนวนตอนทั้งหมด 150 ตอน ออกอากาศทุกวันอาทิตย์เวลา 9:00 - 9:30 น. ทางช่องฟูจิเทเลวิชันในประเทศญี่ปุ่น
ในประเทศไทย เคยออกอากาศทางโมเดิร์นไนน์ทีวี เมื่อวันที่ 23 ตุลาคม พ.ศ. 2548 จนถึง 30 กันยายน พ.ศ. 2550 เวลา 8.30 - 9.00 น. ยกเว้นช่วงปีที่ 2 ที่ออกอากาศเวลามาเป็น 9.00 - 9.30 น. ตั้งแต่ 23 ตุลาคม พ.ศ. 2548 จนถึง 5 กุมภาพันธ์ พ.ศ. 2549 และออกอากาศซ้ำทุกวันศุกร์ตั้งแต่วันที่ 2 พฤศจิกายน พ.ศ. 2550 เวลา 16.30-17.00 น. (โดยเนื้อหานั้นออกอากาศซ้ำตั้งแต่กัชเบลปี 2 เป็นต้นไป)
สื่อสิ่งพิมพ์ > ฉบับรวมเล่ม (ฉบับสมบูรณ์)

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายฉบับภาษาไทย | ISBN ฉบับภาษาไทย |
| --- | --- | --- | --- | --- |
| 1 |  22 กรกฎาคม 2562 | 978-4-910019-00-0 | 18 มกราคม 2567 | 978-616-613-693-7 |
| 2 |  22 กรกฎาคม 2562 | 978-4-910019-01-7 | 9 กุมภาพันธ์ 2567 | 978-616-613-695-1 |
| 3 |  23 สิงหาคม 2562 | 978-4-910019-02-4 |  |  |
| 4 |  23 สิงหาคม 2562 | 978-4-910019-03-1 |  |  |
| 5 |  21 กันยายน 2562 | 978-4-910019-04-8 |  |  |
| 6 |  21 กันยายน 2562 | 978-4-910019-05-5 |  |  |
| 7 |  19 ตุลาคม 2562 | 978-4-910019-06-2 |  |  |
| 8 |  19 ตุลาคม 2562 | 978-4-910019-07-9 |  |  |
| 9 |  22 พฤศจิกายน 2562 | 978-4-910019-08-6 |  |  |
| 10 |  22 พฤศจิกายน 2562 | 978-4-910019-09-3 |  |  |
| 11 |  20 ธันวาคม 2562 | 978-4-910019-10-9 |  |  |
| 12 |  20 ธันวาคม 2562 | 978-4-910019-11-6 |  |  |
| 13 |  24 มกราคม 2563 | 978-4-910019-12-3 |  |  |
| 14 |  24 มกราคม 2563 | 978-4-910019-13-0 |  |  |
| 15 |  21 กุมภาพันธ์ 2563 | 978-4-910019-14-7 |  |  |
| 16 |  21 กุมภาพันธ์ 2563 | 978-4-910019-15-4 |  |  |
แหล่งข้อมูลอื่น

เว็บไซต์อย่างเป็นทางการของ Web ซันเดย์ เก็บถาวร 2008-06-21 ที่ เวย์แบ็กแมชชีน
เว็บไซต์อย่างเป็นทางการของโตเอแอนิเมชัน
สโมสรฟุตบอลเลสเตอร์ซิตี

สโมสรฟุตบอลเลสเตอร์ซิตี (อังกฤษ: Leicester City Football Club) เป็นสโมสรฟุตบอลอาชีพของประเทศอังกฤษ ตั้งอยู่ในนครเลสเตอร์ ภูมิภาคอีสต์มิดแลนส์ ปัจจุบันลงเล่นในพรีเมียร์ลีก ฤดูกาล 2024–25 ซึ่งเป็นลีกสูงสุดของฟุตบอลอังกฤษในฐานะผู้ชนะการแข่งขันอีเอฟแอลแชมเปียนชิปฤดูกาล 2023–24 มีสนามเหย้าคือ คิงเพาเวอร์สเตเดียม ความจุ 32,312 ที่นั่ง
สโมสรก่อตั้งขึ้นใน ค.ศ. 1884 ในชื่อ สโมสรฟุตบอลเลสเตอร์ฟอสส์ โดยลงเล่นในสนามละแวกถนนฟอสส์ ก่อนจะย้ายไปย่านฟิลเบิร์ตใน ค.ศ. 1891 และได้รับเลือกให้ลงแข่งขันในอิงกลิชฟุตบอลลีกใน ค.ศ. 1894 และเปลี่ยนชื่อสโมสรเป็น เลสเตอร์ซิตี ใน ค.ศ. 1919 สโมสรย้ายไปเล่นที่ วอล์กเกอร์ สเตเดียม ใน ค.ศ. 2002 ซึ่งได้รับการเปลี่ยนชื่อเป็นคิงเพาเวอร์สเตเดียมเมื่อ ค.ศ. 2011
เลสเตอร์ซิตีชนะเลิศพรีเมียร์ลีก ฤดูกาล 2015–16 ซึ่งเป็นแชมป์ลีกสูงสุดเพียงครั้งเดียว พวกเขาเป็นหนึ่งในเจ็ดสโมสรที่ชนะเลิศพรีเมียร์ลีกนับตั้งแต่ก่อตั้งการแข่งขันใน ค.ศ. 1992 โดยอันดับที่ดีที่สุดของพวกเขาก่อนหน้านั้นคือการจบอันดับสองในอิงกลิชฟุตบอลลีก ฤดูกาล 1928–29 เลสเตอร์ซิตียังครองสถิติชนะเลิศการแข่งขันลีกระดับสองของฟุตบอลอังกฤษมากที่สุด 8 ครั้ง และเข้าชิงชนะเลิศเอฟเอคัพอีกห้าครั้ง โดยคว้าแชมป์ครั้งแรกใน ค.ศ. 2021 เลสเตอร์ซิตีชนะเลิศลีกคัพสามครั้งใน ค.ศ. 1964, 1997 และ 2000 และเอฟเอคอมมิวนิตีชีลด์สองครั้ง ใน ค.ศ. 1971 และ 2021 สโมสรร่วมแข่งขันฟุตบอลยุโรปเจ็ดครั้ง ผลงานดีที่สุดคือรอบก่อนรองชนะเลิศยูฟ่าแชมเปียนส์ลีก ฤดูกาล 2016–17 และรอบรองชนะเลิศยูฟ่ายูโรปาคอนเฟอเรนซ์ลีก ฤดูกาล 2021–22 สัญลักษณ์ของสโมสรเป็นรูปสุนัขจิ้งจอก เนื่องจากเดิมทีนั้นเมืองเลสเตอร์มีจิ้งจอกอาศัยเป็นจำนวนมาก สีประจำสโมสรคือสีน้ำเงินและสีขาว คำขวัญประจำสโมสรคือ "Foxes Never Quit" แปลว่า "จิ้งจอกไม่เคยยอมแพ้"
ประวัติ > ยุคแรก (1884–1949)

สโมสรก่อตั้งใน ค.ศ. 1884 โดยใช้ชื่อว่า เลสเตอร์ฟอสส์ (Leicester Fosse) โดยเด็กนักเรียนกลุ่มหนึ่งที่เรียนอยู่ในโรงเรียนโบสถ์ที่เคร่งครัด ลงขันกันเพื่อซื้อลูกฟุตบอลราคา 9 เพนนีมาเตะเล่น โดยการแข่งขันนัดแรกของสโมสร ตามที่บันทึกไว้ในหนังสือพิมพ์เดอะมิร์เรอร์ว่า เลสเตอร์ฟอสซี เป็นฝ่ายชนะ ซิสตันฟอสส์ (Syston Fosse) ในวันที่ 1 พฤศจิกายนปีเดียวกัน โดยเล่นในสนามละแวกถนนฟอสส์ ชื่อ วิกตอเรียพาร์ก (Victoria Park)
ต่อมาในปี ค.ศ. 1887 สโมสรมีเหตุจำเป็นที่ต้องย้ายไปสนามเบลเกรจโรดสปอร์ตส์ (Belgrave Road Sports) ก่อนที่ปีนั้นสนามแห่งนี้ได้ตกเป็นของสหพันธ์รักบี้ สโมสรจึงต้องย้ายกลับไปวิกตอเรียพาร์กอีกครั้งหนึ่ง สโมสรได้เข้าร่วมแข่งขันมิตแลนด์ฟุตบอลลีกใน ค.ศ. 1891 ก่อนจะได้รับเลือกเข้าสู่ฟุตบอลลีกเซคันด์ดิวิชันใน ค.ศ. 1894 การแข่งขันในฟุตบอลลีกนัดแรกของพวกเขาคือการแพ้ต่อสโมสรฟุตบอลกริมสบี ทาวน์ ด้วยผลประตู 3–4 ก่อนจะคว้าชัยชนะนัดแรกในลีกด้วยการเอาชนะรอเทอรัมยูไนเต็ดในย่านฟิลเบิร์ต ในฤดูกาลนั้นสโมสรยังชนะด้วยผลประตูที่มากที่สุดจนถึงปัจจุบัน หลังจากเอาชนะ สโมสรนอตส์ โอลิมปิก ในรอบคัดเลือกการแข่งขันเอฟเอคัพด้วยผลประตู 13–0 ถัดมาในฤดูกาล 1907–08 เลสเตอร์จบในอันดับสองในฟุตบอลดิวิชันสอง ทำให้ได้เลื่อนชั้นขึ้นสู่ฟุตบอลดิวิชันหนึ่ง แต่ก็ลงเล่นได้เพียงฤดูกาลเดียวและต้องตกชั้น ซึ่งพวกเขายังพบกับความพ่ายแพ้ที่ขาดลอยที่สุดในประวัติศาสตร์จนถึงปัจจุบันด้วยการแพ้ต่อ นอตทิงแฮมฟอเรสต์ ด้วยผลประตู 0–12
ใน ค.ศ. 1919 ฟุตบอลลีกได้กลับมาแข่งขันกันต่อหลังจากระงับไปในช่วงสงครามโลกครั้งที่หนึ่ง เลสเตอร์ฟอสส์ประสบปัญหาทางการเงินทำให้ไม่สามารถทำการค้าในตลาดซื้อขายได้ ก่อนจะเปลี่ยนชื่อสโมสรเป็น สโมสรฟุตบอลเลสเตอร์ซิตี มาถึงปัจจุบันซึ่งได้รับการยอมรับอย่างมาก เนื่องด้วยในช่วงเวลาดังกล่าว นครเลสเตอร์ได้รับการยกฐานะให้กลายเป็นเมืองอย่างเป็นทางการ ภายหลังเปลี่ยนชื่อสโมสร เลสเตอร์ซิตีเริ่มประสบความสำเร็จในทศวรรษ 1920 ภายใต้ผู้จัดการทีมอย่าง ปีเตอร์ ฮอดจ์ ผู้พาทีมชนะเลิศฟุตบอลเซคันด์ดิวิชันในฤดูกาล 1924–25 ก่อนที่เขาจะลาทีมในฤดูกาลต่อมา วิลลี ออร์ เข้ามาคุมทีมต่อ ทีมชุดนั้นมีกองหน้าคนสำคัญอย่าง อาเทอร์ แชนด์เลอร์ ซึ่งครองสถิติทำประตูสูงสุดของสโมสรจนถึงปัจจุบัน เลสเตอร์ซิตียังทำอันดับดีที่สุดบนลีกสูงสุดเป็นครั้งแรก เมื่อพวกเขาคว้าอันดับสองในฤดูกาล 1928–29 โดยเป็นรองทีมแชมป์อย่างเชฟฟีลด์เวนส์เดย์เพียงคะแนนเดียว
อย่างไรก็ดี เลสเตอร์ซิตีต้องเข้าสู่ช่วงตกต่ำในทศวรรษ 1930 เมื่อพวกเขาต้องตกชั้นจากลีกสูงสุดในฤดูกาล 1934–35 และแม้จะเลื่อนชั้นขึ้นมาในฤดูกาล 1936–37 พวกเขาต้องตกชั้นอีกครั้งในฤดูกาล 1938–39 และจบการแข่งขันในทศวรรษนี้ด้วยการลงเล่นในเซคันด์ดิวิชัน